Vabastusorden
Vabastusorden (prantsuse keeles Ordre de la Libération) on Prantsusmaa riiklik teenetemärk, mille asutas 16. novembril 1940 Londonis Vaba Prantsusmaa juht kindral Charles de Gaulle teise maailmasõja ajal Prantsusmaa ja tema impeeriumi vabastamisel silmapaistnud üksikisikute, sõjaväeüksuste ja tsiviilelanikkonna ühenduste autasustamiseks. Vabastusorden on Auleegioni ordeni järel Prantsusmaa tähtsuselt teine teenetemärk.